BBIK วิ่ง 3% โบรกชูเป้า 94 บ. ชี้กำไร Q2 นิวไฮ โต 64%
BBIK บวก 3% โบรกชี้กำไรไตรมาส 2 นิวไฮ โต 64% แตะ 29 ลบ. คาดทั้งปี 110 ลบ. แนะนำราคาเป้าหมาย 94 บ.
BBIK บวก 3% โบรกชี้กำไรไตรมาส 2 นิวไฮ โต 64% แตะ 29 ลบ. คาดทั้งปี 110 ลบ. แนะนำราคาเป้าหมาย 94 บ.
21 มิ.ย. 2565

ผู้สื่อข่าวรายงานว่าวันนี้ (21 มิ.ย.2565) ราคาหุ้นบริษัท บลูบิค กรุ๊ป จำกัด (มหาชน) หรือ BBIK ณ เวลา 11:23 น. อยู่ที่ระดับ 69.25 บาท เพิ่มขึ้น 2.25 บาท หรือ 3.36% โดยทำจุดสูงสุดที่ 70 บาท และทำจุดต่ำสุดที่ 67.50 บาท ด้วยมูลค่าการซื้อขาย 59.39 ล้านบาท

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ ว่า กำไรไตรมาส 2/2565 จะทำ New high ต่อเนื่อง ที่ 29 ล้านบาท เพิ่มขึ้น 64% จากงวดเดียวกันของปีก่อน และเพิ่มขึ้น 3% จากไตรมาสก่อน และคาดกำไรปี 2565 ที่ 110 ล้านบาท เพิ่มขึ้น 65% จากงวดเดียวกันของปีก่อน จากรายได้ที่เติบโตสูงตาม Backlog ที่เพิ่มขึ้นอย่างต่อเนื่อง (ล่าสุด Backlog secure รายได้ 80-90% ของประมาณการปี 2565 ของทางฝ่ายวิจัย) โดยประเมินกำไรปี 2565-2567 โตสูงต่อเนื่องเฉลี่ย 49%CAGR ต่อปี ตามการทำ Digital transformation ที่เพิ่มสูงขึ้น การขยายธุรกิจในตลาดต่างประเทศ รวมถึงการเติบโตจากบริษัทออร์บิท ดิจิทัล แนะนำราคาเป้าหมาย 94 บาท